ผมมีอาการชาที่ปลายเท้า ไม่หนักมาก แค่รู้สึกชาๆ แต่ตลอดเวลาส่วนใหญ่จะเริ่มเป็นเมื่อนอนราบกับพื้น หรือเตียงแต่เวลาลุกเดิน นั่ง จะไม่ค่อยเป็น ไม่มีอาการอื่นร่วมเสี่ยงอันตราย หรือเบาหวานไหมครับ
สวัสดีค่ะ อาการชาปลายเท้า เกิดจากเส้นประสาทที่อยู่บริเวณปลายเท้าเกิดการทำงานผิดปกติ โดยอาจเกิดจาก- มีซีสต์บริเวณข้อเท้า ทำให้เส้นประสาทถูกดทับ- เคยมีกระดูกบริเวณข้อเท้าและนิ้วเท้าหักมาก่อน- โรคเบาหวาน จะทำให้เกิดเส้นประสาทเกิดความเสียหายโดยเฉพาะบริเวณมือและเท้า ทำให้มักมีอาการชาปลายนิ้วมือ นิ้วเท้า- โรคเรย์เนาด์ (Raynaud’s Disease) เป็นโรคของหลอดเลือดแดงเล็กที่อยู่ในนิ้วเกิดการหดตัวอย่างรวดเร็วเมื่อเจอกับความเย็นหรือมีความเครียด ทำให้เลือดไม่ไปเลี้ยงปลายนิ้ว จึงเกิดอาการชา ผิวหนังซีดลง ซึ่งอาการจะเป็นอยู่นานประมาณไม่เกินครึ่งชั่วโมง แล้วจะหายไปได้เอง- โรคข้ออักเสบรูมาตอยด์ แต่มักทำให้เกิดอาการปวดตามข้อเป็นหลัก รวมถึงข้อมือ ข้อนิ้วมือ- การดื่มแอลกอฮอล์มากไป ทำให้ปลายประสาทเสื่อมได้- การติดเชื้อ HIV ซิฟิลิส โรคเรื้อน แต่ก็จะมีอาการอื่นๆ อีกหลายอย่าง- โรคหลอดเลือดอักเสบ (Vasculitis)- ภาวะเส้นเลือดในสมองแตกหรือตีบตัน- โรคปลอกประสาทอักเสบ (Multiple Sclerosis)- ผลข้างเคียงจากการใช้ยาบางชนิด เช่น การทำเคมีบำบัด- ขาดวิตามิน B-12เป็นต้นหากอาการชา ยังคงเป็นต่อเนื่อง ก็ควรไปพบอายุรแพทย์เพื่อตรวจหาสาเหตุค่ะ สำหรับโรคเบาหวานนั้น มักจะต้องเป็นมานานก่อนที่จะทำให้เส้นประสาทเกิดความเสียหายและมีอาการชาตามมา ซึ่งก็น่าจะต้องมีอาการผิดปกติอื่นๆ ของโรคเบาหวานมาก่อนหน้านี้แล้ว เช่น หิวน้ำบ่อย ปัสสาวะบ่อย มดขึ้นปัสสาวะ อ่อนเพลียง่าย เป็นต้น แต่ทั้งนี้ หากยังไม่เคยตรวจว่าเป็นเบาหวานหรือไม่ ก็ควรตรวจด้วยค่ะ